Halász Judit Gyõrben is hódított
Generációk nõttek fel Halász Judit hangján, s a leggyönyörûbb, hogy a mai gyerekeknek is jut ebbõl a varázsból. Film készült koncertjeibõl.
Pénteken közel háromszázan vehettek részt az ingyenes vetítésen.
Ritkán, legfeljebb egy sikerfilm kapcsán jön össze ekkora gyereksereg a Gyõr Plaza mozijában, nos, pénteken közel 300 kis- és nagyobb lurkó tapsolt és énekelt Halász Judit jól ismert dallamaira. A kicsik kedvencérõl szóló film ingyenes vetítését követõen emlékül minden kis látogató egy-egy ajándék kifestõt is hazavihetett.
A Csiribiri címû mozi fõtámogatója, a T-Home kezdeményezte és finanszírozta a vidéki jótékonysági vetítéseket, fontosnak tartották, hogy olyan gyerekek is megnézhessék a filmet, akik egyébként nem jutnának hozzá. Budapesten már volt egy ilyen mozielõadás. A kommunikációs társaság szervezéséhez az MTA Gyerekszegénységi Programirodával és a Mosoly Alapítvánnyal karöltve a Segítõház Alapítvány is hozzájárult.
– A koncertfilm igazi élményt kínált, hisz a nagycsaládosoknak a mai mozijegyárakkal akár 6–8 ezer forintba is belekerülne egy-egy program – magyarázta Gyertyás János, a Família Nagycsaládosok Egyesületének elnöke. – Halász Judit megunhatatlan, a gyerekek elé pedig valódi koncertet varázsoltak a filmesek.
A gyõrsági majorból összesen tizenöten érkeztek a vetítésre. Orsós Bíborka már napok óta készült a programra, kedvence a Micimackó, aminek a dallamát barátaival együtt kívülrõl fújja.
– Szeretem ezeket a dalokat és szeretem Halász Jutka nénit is. Azért, mert mindig olyan kedvesen mosolyog, ráadásul nagyon jók a dalai. A Micimackót én is ismerem.
Csitári Nikoletta szervezõ munkatárs elmondta, a gyõri helyszínnel párhuzamosan Miskolcon is levetítették Rózsa János filmjét, aki tizenöt év után rendezett újra. Ez az ötödik közös filmje Halász Judittal.
1⁄2Hálás feladat ilyen filmet forgatni. Nagy kockázatot nem vállaltam a Csiribirivel, Halász Judit missziója már bizonyított1⁄2 – nyilatkozta a rendezõ.
A filmet már vetítik a mozikban, a bemutatóval egy idõben a koncert hanganyaga is megjelent.
Gyõr mozi